钦定古今图书集成/理学汇编/学行典/第195卷 > 李表〈弟森 子俊〉
## 钦定古今图书集成/理学汇编/学行典/第195卷 > 李表〈弟森 子俊〉

按《明外史孝义传》：“李茂，澄城诸生也。母患恶疮，茂日
吮脓血，夜则叩天祈代。及卒，结庐墓旁，朝夕悲泣。天
大雨，惧冲其墓，伏墓而哭，雨即止。父卒，庐墓如之。成
化二年旌。二子表、森，森为国子生。茂卒，兄弟同庐于
墓。弘治五年旌。表子俊，亦国子生。表卒，俊方弱冠，庐
墓终丧。母卒，亦如初。正德四年旌。”